झारखंड चुनाव : महंगी प्याज पर सवाल से बचने के लिए स्मृति ईरानी ने हेलीकॉप्टर का गेट बंद किया  
बोकारो जिले के गोमिया विधानसभा क्षेत्र में हुई चुनावी सभा
उन्नाव की घटना पर सवालों से बचती रहीं स्मृति ईरानी
गोमिया के पटवार हाई स्कूल के ग्राउंड में हुई चुनावी सभा
बोकारो जिले के गोमिया विधानसभा क्षेत्र में चुनावी सभा में केन्द्रीय मंत्री स्मृति ईरानी ने इशारों-इशारों में जेएमएम के पूर्व विधायक एवं उनकी पत्नी व गोमिया की विधायक को चोर कहा. उन्होंने आजसू को लैंड माफिया बताया. स्मृति ईरानी ने कहा कि लक्ष्मी जी के हाथों में न केला होता है, न तीर धनुष, उनके हाथों में कमल होता है.
बोकारो के गोमिया के पटवार हाई स्कूल के ग्राउंड में बीजेपी की चुनावी सभा को ईरानी ने संबोधित किया. गोमिया विधानसभा सीट पर भाजपा के प्रत्याशी के लिए उन्होंने लोगों से अपील की कि 12 तारीख को भाजपा को वोट दें.
पत्रकारों ने केंद्रीय मंत्री से उन्नाव की घटना पर पूछना चाहा, या महंगी प्याज पर सवाल किए तो मंत्री वहां से अपने आपको बचाते हुए भागती रहीं. ज्यादा पूछने पर उन्होंने हेलीकॉप्टर का गेट बंद कर लिया.